ຜູ້ຊ່ຽວຊານ ເຕືອນວ່າ ໂລກກຳລັງເສຍໄຊ ໃນການຕໍ່ສູ້ ກັບ ອີໂບລາ (ສະໄລດ໌/ວີດີໂອ)
ອົງການ​ແພດບໍ່ມີພົມແດນ ກ່າວ​ວ່າ ​ໂລກ​ກຳລັງ​​ເສຍ​ໄຊ ໃນ​ການ​ຕໍ່ສູ້ຕ້ານ​ອີ​ໂອລາ ​ ຈົນ​ກວ່າ​ວ່າ ບັນດາປະ​ເທດທີ່​ຮັ່ງມີ ສົ່ງພວກນັກຊ່ຽວຊານ ໄປ​ເຂດອາ​ຟຣິກາ​ຕາ​ເວັນ​ຕົກ.
ອົງການແພດ ບໍ່ມີພົມແດນ ຊຶ່ງເປັນອົງການ ໃຫ້ຄວາມຊ່ວຍ ເຫຼືອທາງດ້ານການ ແພດຂອງນາໆຊາດ ກ່າວວ່າ ໂລກກຳລັງ ເສຍໄຊໃນການຕໍ່ສູ້ຕ້ານອີໂອລາ ແລະເຕືອນວ່າ ເຊື້ອໄວຣັສ ທີ່ຮ້າຍແຮງດັ່ງກ່າວຈະຢຸດຢັ້ງບໍ່ໄດ້ຈົນກວ່າວ່າ ບັນດາປະເທດ ທີ່ຮັ່ງມີ ສົ່ງທີມພວກນັກຊ່ຽວຊານ ຮັບມືກັບໄພພິບັດ ດ້ານຊີວະ ພາບໄປຍັງເຂດອາຟຣິກາຕາເວັນຕົກ ທ່ານນາງ Joanne Liu ປະທານອົງການແພດບໍ່ມີພົມແດນ ກ່າວໃນວັນອັງຄານວານນີ້ວ່າ ກຸ່ມຂອງທ່ານນາງ ຊຶ່ງໄດ້ປິ່ນ ປົວຄົນເຈັບຕິດເຊື້ອອີໂບລາຫລາຍກວ່າ 1,000 ຄົນແລ້ວຢູ່ ເຂດອາຟຣິກາຕາເວັນຕົກ ນັບຕັ້ງແຕ່ເດືອນມີນາເປັນຕົ້ນມາ ແລະໄດ້ເສຍໄຊຢ່າງສີ້ນເຊີງໃຫ້ເຊື້ອໄວຣັສດັ່ງກ່າວ ທ່ານນາງ Liu ເວົ້າວ່າ “ຢູ່ທີ່ຊີແອລາລິອອນ ສົບພວກທີ່ຕິດເຊື້ອໄວຣັສກໍາລັງເປື່ອຍເໜົ່າ ຢູ່ຕາມຖະໜົນ ແທ່ນທີ່ວ່າ ຈະສ້າງສູນກາງປິ່ນປົວອີໂບລາແຫ່ງໃໝ່ ໃນໄລບີເຣຍ ພວກ ເຮົາຊ້ຳພັດຕ້ອງຖືກບັງຄັບໃຫ້ສ້າງເຕົາເຜົາສົບ ” ການເຕືອນຂອງທ່ານນາງ ໄດ້ສະທ້ອນໃຫ້ເຫັນໃນວັນອັງຄານວານນີ້ ໂດຍ ຫົວໜ້າສູນ ກາງຄວບຄຸມແລະປ້ອງກັນພະຍາດຂອງສະຫະລັດ ດອກເຕີ Tom Frieden ກ່າວວ່າ ສະຖານະການກໍຄືວ່າໃນປັດຈຸບັນນີ້ເປັນການລະບາດ ທີ່ຮ້າຍແຮງ ເທື່ອທຳອິດຂອງໂລກ ທີ່ເຫັນວ່າ ມີການແຜ່ຂະຫຍາຍຢ່າງກວ້າງຂວາງອອກ ໄປ ທ່ານໄດ້ເຕືອນວ່າ ໃນຂະນະທີ່ມີໂອກາດຢູ່ໃນການຕໍ່ສູ້ກັບພະຍາດນີ້ ແຕ່ “ໂອກາດ ດັ່ງກ່າວພວມປິດລົງ ” ໃນຂະນະດຽວກັນຢູ່ທີ່ໄລບີເຣຍ ອົງການທາງສາສະໜາ ໄດ້ປະກາດວ່່າ ນາຍແພດອາ ເມຣິກັນອີກຄົນນຶ່ງ ໄດ້ຕິດເຊື້ອໄວຣັສດັ່ງກ່າວ ເຈົ້າໜ້າທີ່ປະຕິບັດງານ ກ່າວວ່າ ນາຍ ແພດ ຜ່າຕັດທ່ານນີ້ບໍ່ໄດ້ປິ່ນປົວຄົນເຈັບຕິດເຊື້ອອີໂອລາຢູ່ທີ່ໂຮງໝໍໃນນະຄອນ Mon- rovia ລາຍງານບໍ່ໄດ້ແຈ້ງໃຫ້ຊາບວ່າ ທ່ານໝໍຄົນດັ່ງກ່າວ ໄດ້ຕິດເຊື້ອໄວຣັສຢ່າງໃດ ນອກນັ້ນໃນວັນອັງຄານວານນີ້ ປະທານາທິບໍດີສະຫະລັດ ທ່ານ Barack Obama ໄດ້ ເຂົ້າຮ່ວມໃນການຕໍ່ສູ້ຕ້ານອີໂບລາ ໂດຍທ່ານໄດ້ບັນທຶກສຽງຢູ່ໃນສານທີ່ສົງໄປຍັງເຂດ ອາຟຣິກາຕາເວັນຕົກ ກ່ຽວກັບວ່າ ຈະຫລີກລ້ຽງ ແລະປິ່ນປົວພະຍາດ ທີ່ຮ້າຍແຮງນີ້ໄດ້ ຢ່າງໃດ